|  |  |  |  |  |
| --- | --- | --- | --- | --- |
| Številka: | 43001-53/2020-05 |  | oznaka naročila: | A-94/20 S |
| Datum: | 28.09.2020 |  | MFERAC: | 2431-20-000347/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo / 2020-1** |

**JN005608/2020-B01 - A-094/20; datum objave: 10.09.2020**

**Datum prejema: 28.09.2020   10:22**

**Vprašanje:**

Vprašanja na vzorec pogodbe:  
  
a) k 5. členu: v predzadnjem odstavku naj se rok določi v delovnih dneh, ne v dneh.  
b) k 9. členu: osmi odstavek določa obveznost izvajalca in rok, v katerem jo mora izpolniti, pri čemer izvajalec ne more vedeti, ali bo seznanjen z okoliščino, od katere začne teči rok, torej, ali je izvajalec gradbenih del v roku 30 dni od zaključka gradnje pisno obvestil naročnika o dokončanju del. Odstavek naj se črta.  
c) k 21. členu: prvi odstavek - če se neka pogodbena obveznost označi kot bistvena sestavina pogodbe pomeni, da kolikor se od obveznosti odstopi ali se z njeno izpolnitvijo zamudi, potem nasprotna stranka, v tem primeru naročnik ni dolžan pozvati k izpolnitvi obveznosti z določitvijo dodatnega roka, ampak se pogodbo razveže. Pogodbena kazen za zamudo je v nasprotju z pravnim smislom označevanja obveznosti kot bistvene sestavine pogodbe. Pogodbena kazen za zamudo naj se črta ali pa se ne določi, da je izpolnjevanje obveznosti v rokih bistvena sestavina pogodbe. V tem primeru se namreč pravno gledano pogodba razveže sama po sebi ob prvi zamudi. Glede drugega odstavka tega člena predlagam, da se doda, da se sme pogodbena kazen zaračunati le, če se sestankov iz 2. člena ne izvaja ali ne izvaja v rokih po krivdi izvajalca. V tretjem odstavku je potrebno črtati zadnjo alineo, ker bistvene sestavine ni mogoče določiti tako splošno, če bo seveda vse navedeno predstavljalo bistveno sestavino pogodbe in bo posledično vsaka kršitev navedenega razvezala pogodbo (glej prejšnje pojasnilo). Ne strinjamo se niti s tem, da bi vsaka od teh zamud povzročila naročniku težko ugotovljivo škodo, bi jo pa lahko povzročila, zato naj se beseda »lahko« doda v tekst pred besedo »povzročila«. Četrti odstavek naj se črta. Naročnik je tisti, ki sprejem odločitev v postopku javnega naročila, zato ni prav, da stroške morebitnih svojih napačnih odločitev prevali na izvajalca, ki le z enim članom sodeluje v komisiji za JN, ki predlaga odločitev.

**Odgovor:**

5. člen pogodbe

Nadzor se mora izvajati ves čas trajanja gradnje. Ker se rok za izvedbo gradnje šteje v koledarskih dnevih, se tudi storite nadzora štejejo v koledarskih dnevih. Naročnik pogodbe v tem delu ne bo spreminjal.

9. člen pogodbe

V skladu z Opisom naročila mora inženir izdelati terminski plan inženirskih storitev in izvajati tudi nadzor nad izvajanjem dogovorjenih rokov izgradnje ter o napredovanju tedensko obveščati naročnika (Opis naročila tč. 3.1.1.,3.3.5). Nadalje mora biti vodja nadzora prisoten na gradbišču od uvedbe izvajalca v delo do zaključka gradnje na terenu (tč. 3.3.1 Opisa naročila). Pogodbena dolžnost inženirja je, da spremlja pogodbene obveznosti izvajalca gradnje.

21. člen pogodbe

Naročnik bo odpravil kontradiktornosti na način, da bo pravočasnost v prvem in tretjem odstavku 21. člena kot bistvena sestavine pogodbe brisana.

V drugem odstavku 21. člena bo naročnik dodal klavzulo, da se pogodbena kazen sme obračunati le, če se sestankov ne izvaja ali ne izvaja v rokih iz razlogov, ki so na strani izvajalca.

Naročnik četrtega odstavka 21. člena ne bo spreminjal, ker člen ustrezno opredeljuje, da se morebitna škoda ali dodatni stroški obračunajo samo v primeru, da nastanejo kot posledica neustrezno opravljenih nalog v postopkih javnih naročil, za katere je izvajalec zadolžen.

V Opisu naročila se spremeni zadnji odstavek točke 3.3.1, ki se prav tako veže na izpolnjevanje bistvenih sestavin pogodbe.